**Michael Mario Kempe** (s. 19. syyskuuta 1988 Kramfors, Ruotsi) on ruotsalainen jääkiekkoilija, joka pelaa SHL-joukkue Luleåssa. Hän on pelipaikaltaan laitahyökkääjä, mutta on pelannut myös keskushyökkääjänä.

Ura
---

### Seuraura

Kempe on Kramfors-Alliansenin kasvatti. Hän siirtyi juniorina sittemmin MODO Hockeyn paitaan ja Kempe oli kaudella 2005–2006 seuran J20-junioreiden paras maalintekijä ja toiseksi paras pistemies tehoilla 20+12=32. QMJHL-joukkue St. John's Fog Devils varasi hänet 31. pelaajana CHL:n varaustilaisuudessa 2006. Kempe teki pian varauksensa jälkeen sopimuksen joukkueen kanssa ja nousi Fog Devilsin varakapteeniksi kaudella 2006–2007. Hän oli tehoilla 23+19=42 joukkueen toiseksi paras maalintekijä ja neljänneksi paras pistemies.

Philadelphia Flyers varasi Kempen viidennellä kierroksella 122. pelaajana NHL:n varaustilaisuudessa 2007. Kaudella 2007–2008 hän oli Fog Devilsin toiseksi paras maalintekijä ja kolmanneksi paras pistemies tehoilla 25+24=49. Kevään 2008 pudotuspeleissä Kempe jakoi joukkueen sisäisen maalipörssin voiton Jean-Simon Allardin kanssa neljällä osumallaan. Kaudeksi 2008–2009 hän palasi Ruotsiin ja siirtyi vuoden mittaisella sopimuksella Elitserienin nousijajoukkue Rögle BK:n riveihin. Kempe teki tulokaskautensa aikana 30 runkosarjaottelussa tehot 2+8=10, kunnes hän siirtyi joulukuussa 2008 loppukaudeksi sarjatasoa alemmas HockeyAllsvenskan-joukkue Mora IK:hon. Allsvenskan-kauden jälkeen Kempe siirtyi loppukevääksi amatööritry-out -sopimuksella AHL-joukkue Philadelphia Phantomsin vahvuuteen.

Kaudeksi 2009–2010 Kempe palasi kaksivuotisella sopimuksella Rögle BK:hon. Hänen ensimmäinen kokonainen Elitserien-kautensa toi 51 runkosarjaottelussa tehot 7+11=18. Rögle ajautui Kvalserieniin, jonka maalipörssin Kempe voitti ja jakoi joukkueensa sisäisen pistepörssin voiton Simon Hjalmarssonin ja Mattias Sjögrenin kanssa tehoilla 7+2=9. Rögle putosi kauden päätteeksi kuitenkin Allsvenskaniin, eikä Kempe jatkanut joukkueessa enää toista sopimuskauttaan, vaan siirtyi kaudeksi 2010–2011 jatkamaan Elitserien-uraansa kaksivuotisella sopimuksella Djurgårdens IF:ään. Hän oli kymmenellä osumallaan joukkueen kolmanneksi paras maalintekijä Daniel Widingin kanssa. Kaudella 2011–2012 Kempe jakoi Kvalserienissä Djurgårdenin sisäisen pistepörssin voiton Andreas Holmqvistin kanssa tehoilla 2+5=7. Joukkue putosi kuitenkin kauden päätteeksi Allsvenskaniin.

Kempe palasi kaudeksi 2012–2013 kaksivuotisella sopimuksella hänen juniorivuosiltaan tutun MODO Hockeyn paitaan. Hän oli 15 osumallaan joukkueen toiseksi paras maalintekijä Per-Åge Skrøderin jälkeen. Kaudeksi 2014–2015 Kempe siirtyi vuoden mittaisella sopimuksella KHL-joukkue Vitjaz Podolskiin. Hän voitti joukkueen sisäisen piste- ja syöttöpörssin tehoilla 13+19=32. Huhtikuussa 2015 Kempe teki kaksivuotisen jatkosopimuksen Vitjazin kanssa.

### Maajoukkueura

Kempe pelasi alle 20-vuotiaiden MM-kilpailuissa vuonna 2008, jolloin hän voitti hopeaa. Kempe pelasi myös alle 18-vuotiaiden MM-kilpailuissa vuonna 2006. Ruotsin A-maajoukkueessa hän on pelannut seitsemän ottelua tehopistein 1+1=2. Kempe teki A-maajoukkuedebyyttinsä 3. huhtikuuta 2013 Oskarshamnissa Slovakiaa vastaan. Ensimmäisen A-maajoukkuemaalinsa hän teki seuraavassa ottelussa 5. huhtikuuta 2015 Växjössä Slovakiaa vastaan.

Muuta
-----

Kempen pikkuveli Adrian pelaa NHL-joukkue Los Angeles Kingsissä. Veljesten isä Mikael on toiminut valmentajana ja seurajohtotehtävissä Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | MODO Hockey | SuperElit | 36 | 20 | 12 | 32 | 26 | 2 | 0 | 0 | 0 | 10 | U18 | 5 | 0 | 1 | 1 | 27 |
| 2006–2007 | St. John's Fog Devils | QMJHL | 62 | 23 | 19 | 42 | 51 | 4 | 0 | 0 | 0 | 2 |
| 2007–2008 | St. John's Fog Devils | QMJHL | 48 | 25 | 24 | 49 | 36 | 6 | 4 | 3 | 7 | 8 | JMM | 6 | 0 | 0 | 0 | 2 |
| 2008–2009 | Rögle BK | SuperElit | 1 | 0 | 0 | 0 | 2 | – | – | – | – | – |
|  | Rögle BK | Elitserien | 30 | 2 | 8 | 10 | 8 | – | – | – | – | – |
|  | Mora IK | Allsvenskan | 17 | 9 | 3 | 12 | 6 | 3 | 0 | 0 | 0 | 2 |
|  | Philadelphia Phantoms | AHL | 5 | 0 | 0 | 0 | 2 | 3 | 0 | 0 | 0 | 2 |
| 2009–2010 | Rögle BK | Elitserien | 51 | 7 | 11 | 18 | 14 | 10 | 7 | 2 | 9 | 4 |
| 2010–2011 | Djurgårdens IF | Elitserien | 54 | 10 | 7 | 17 | 6 | 7 | 0 | 0 | 0 | 0 |
| 2011–2012 | Djurgårdens IF | Elitserien | 52 | 8 | 7 | 15 | 14 | 10 | 2 | 5 | 7 | 4 |
| 2012–2013 | MODO Hockey | Elitserien | 53 | 15 | 12 | 27 | 12 | 5 | 0 | 0 | 0 | 0 |
| 2013–2014 | MODO Hockey | SHL | 54 | 9 | 8 | 17 | 18 | 2 | 0 | 0 | 0 | 0 |
| 2014–2015 | Vitjaz Podolsk | KHL | 54 | 13 | 19 | 32 | 52 | – | – | – | – | – |
| 2015–2016 | Vitjaz Podolsk | KHL | 56 | 12 | 5 | 17 | 64 | – | – | – | – | – |
| 2016–2017 | Vitjaz Podolsk | KHL | 56 | 14 | 20 | 34 | 28 | 4 | 0 | 1 | 1 | 0 |
| 2017–2018 | Tucson Roadrunners | AHL | 47 | 18 | 19 | 37 | 22 | 9 | 4 | 3 | 7 | 6 |
|  | Arizona Coyotes | NHL | 18 | 2 | 2 | 4 | 4 | – | – | – | – | – |
| 2018–2019 | Arizona Coyotes | NHL | 52 | 4 | 5 | 9 | 18 | – | – | – | – | – | MM | 4 | 1 | 1 | 2 | 2 |
|  | Tucson Roadrunners | AHL | 10 | 5 | 6 | 11 | 8 | – | – | – | – | – |
| 2019–2020 | Ontario Reign | AHL | 16 | 3 | 8 | 11 | 8 | – | – | – | – | – |
|  | TsSKA Moskova | KHL | 28 | 5 | 15 | 20 | 6 | 4 | 1 | 0 | 1 | 6 |
| 2020–2021 | TsSKA Moskova | KHL | 34 | 11 | 11 | 22 | 20 | 12 | 0 | 0 | 0 | 31 | MM | 7 | 2 | 0 | 2 | 0 |
| 2021–2022 | Dinamo Minsk | KHL | 31 | 6 | 11 | 17 | 12 | – | – | – | – | – |
| 2022–2023 | Luleå | SHL | 12 | 0 | 3 | 3 | 2 | – | – | – | – | – |
| 2023–2024 | Luleå | SHL | 22 | 5 | 3 | 8 | 12 | – | – | – | – | – |
| 8 kautta | yhteensä | SHL (Elitserien) | 328 | 56 | 59 | 115 | 86 | 34 | 9 | 7 | 16 | 8 |
| 6 kautta | yhteensä | KHL | 259 | 61 | 81 | 142 | 182 | 20 | 1 | 1 | 2 | 37 |
| 4 kautta | yhteensä | AHL | 78 | 26 | 33 | 59 | 40 | 12 | 4 | 3 | 7 | 8 |
| 2 kautta | yhteensä | NHL | 70 | 6 | 7 | 13 | 22 | – | – | – | – | – |

Lähteet
-------

* Mario Kempe The Internet Hockey Databasessa (englanniksi)
* Mario Kempe *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Mario Kempe *Elite Prospects*. Everysport Media Group AB.  (englanniksi)
2. 1 2  Mario Kempe The Internet Hockey Databasessa (englanniksi)
3. ↑  Edlund, Patrick: Mario Kempe till MODO Hockey  6.4.2012. MODO Hockey. Viitattu 7.1.2016. (ruotsiksi)
4. ↑  Гребешков и Кемпе пополнили состав «Витязя» *khl.ru*.  4.3.2014. КХЛ. Viitattu 7.1.2016. (venäjäksi)
5. ↑  С Ореховским подписан новый контракт *hcvityaz.ru*.  16.4.2015. Хоккейный Клуб Витязь. Viitattu 7.1.2016. (venäjäksi)
6. ↑  Sweden vs Slovakia – EHC – 2012–13 Euro Hockey Challenge – boxscore | Pointstreak Sports Technologies
7. ↑  Sweden vs Slovakia – EHC – 2012–13 Euro Hockey Challenge – boxscore | Pointstreak Sports Technologies